**Doložka zlučiteľnosti**

**návrhu právneho predpisu s právom Európskej únie**

|  |  |
| --- | --- |
| **1.** | **Predkladateľ návrhu právneho predpisu:**  |
|  |  |
| **2.** | **Názov návrhu právneho predpisu:** Vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony. |
|  |  |
| **3.** | **Problematika návrhu právneho predpisu:** |
|  | 1. v primárnom práve Európskej únie
* článok 50 ods. 1 a 2 Zmluvy o fungovaní Európskej únie v platnom znení
1. v sekundárnom práve Európskej únie
* smernica Európskeho parlamentu a Rady (EÚ) 2017/1132 zo 14. júna 2017 týkajúca sa niektorých aspektov práva obchodných spoločností (kodifikované znenie) (Ú. v. EÚ L 169, 30.06.2017) v platnom znení – Ministerstvo spravodlivosti Slovenskej republiky (gestor) a Ministerstvo financií Slovenskej republiky (spolugestor)
* smernica Európskeho parlamentu a Rady (EÚ) 2019/1151 z 20. júna 2019, ktorou sa mení smernica (EÚ) 2017/1132, pokiaľ ide o používanie digitálnych nástrojov a postupov v rámci práva obchodných spoločností (Ú. v. EÚ L 186, 11.7.2019) – Ministerstvo spravodlivosti Slovenskej republiky (gestor)
1. nie je upravená v judikatúre Súdneho dvora Európskej únie.
 |
|  |  |
|  |  |

**4. Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

Podľa čl. II ods. 1 smernice *členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 1. augusta 2021*. Slovenská republika využila možnosť prolongácie z objektívnych dôvodov o jeden rok podľa čl. II ods. 3 smernice.

Vo vzťahu k niektorým ustanoveniam smernice je transpozičná lehota stanovená na 1. august 2023 (čl. II ods. 2 smernice).

1. uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:
* konanie zo strany Európskej únie neprebieha
1. uviesť informáciu o právnych predpisoch, v ktorých sú preberané smernice už prebrané spolu s uvedením rozsahu ich prebrania, príp. potreby prijatia ďalších úprav:
* k úplnej transpozícii smernice Európskeho parlamentu a Rady (EÚ) 2019/1151 z 20. júna 2019, ktorou sa mení smernica (EÚ) 2017/1132, pokiaľ ide o používanie digitálnych nástrojov a postupov v rámci práva obchodných spoločností (Ú. v. EÚ L 186, 11.7.2019) dochádza predkladaným vládnym návrhom zákona

**5. Návrh zákona je zlučiteľný s právom Európskej únie:**

a) úplný